Zoznam schválených projektov v rámci uzavretej výzvy na predkladanie žiadostí o poskytnutie nenávratného finančného príspevku z Európskeho sociálneho fondu pre priamoriadené organizácie MŠ SR č. SOPĽZ/JPD BA CIEĽ 3 – 2004 – SORO – NP 1

Žiadateľ	Názov projektu	Finančná alokácia v SKK	
Štátny pedagogický ústav
Pluhová 8
Bratislava	Kurikulárna transformácia vyučovania všeobecnovzdelávacej zložky stredoškolského vzdelávania v procese prípravy mládeže pre požiadavky trhu práce	23 262 760	
Štátny pedagogický ústav
Pluhová 8
Bratislava	Prehĺbenie efektívnosti vyučovania cudzích jazykov v súvislosti so vstupom do Európskej únie	17 048 900	
Štátny pedagogický ústav
Pluhová 8
Bratislava	Zlepšenie úrovne merania a monitorovania kvality vzdelávania v procese prípravy mládeže pre požiadavky trhu práce	43 540 900	

Academia Istropolitana
Hanulova 5/B
Bratislava – Dúbravka
	Tvorba, rozvoj a implementácia otvoreného systému celoživotného vzdelávania v SR pre trh práce	79 597 300	

Stručná charakteristika schválených projektov

Kurikulárna transformácia vyučovania všeobecnovzdelávacej zložky stredoškolského vzdelávania v procese prípravy mládeže pre požiadavky trhu práce 

Hlavné ciele projektu:        
1.  Zlepšením šancí pre ukončenie základného školského vzdelávania umožniť väčšiemu množstvu občanov ďalej sa vzdelávať a zúčastňovať na rekvalifikácii ako podstatného predpokladu pre ich zaradenie do pracovného procesu.
2. Transformácia systému odborného vzdelávania vo všeobecnovzdelávacích predmetoch k potrebám trhu práce s  dôrazom na potreby spoločnosti založenej na vedomostiach. 

Prehĺbenie efektívnosti vyučovania cudzích jazykov v súvislosti so vstupom do Európskej únie

Cieľom projektu je zabezpečiť nadväznosť vyučovania cudzích jazykov na jednotlivých stupňoch a typoch škôl za účelom zlepšenia celkovej úrovne dosahovaných výsledkov. Pripravíme tak absolventov pre potreby trhu práce, aby mali jazykové kompetencie potrebné do zapojenia sa na európsky trh práce. 
V rámci projektu pôjde o nasledovné aktivity:

•	Nová koncepcia vyučovania cudzích jazykov zabezpečí lepšiu úroveň ovládania cudzích jazykov aj u absolventov stredných odborných škôl, čím sa rozšíri ich možnosť získavania najnovších odborných a profesijných informácií  z cudzojazyčných zdrojov, čo zvýši ich odborné kompetencie v rámci uplatnenia sa na regionálnom ako aj európskom trhu práce. 
•	Zlepšenie jazykových kompetencií žiakov umožní zvyšovať kvalitu programov odborného vzdelávania použitím relevantných materiálov EÚ priamo vo vyučovaní.
•	Projekt vytvorí predpoklady pre zosúladenie požadovaných   komunikatívnych kompetencií v cudzích jazykoch našich absolventov stredných škôl s úrovňou, ktorú požadujú dokumenty Rady Európy a Európskej únie, čím sa zvýši konkurencieschopnosť našich absolventov na trhu práce v multilingválnom prostredí Európy.

Zlepšenie úrovne merania a monitorovania kvality vzdelávania v procese prípravy mládeže pre požiadavky trhu práce

Cieľom projektu je  vybudovať odborné pracovisko zabezpečujúce pravidelné monitorovanie kvality vzdelávania na vstupe do všeobecného a odborného vzdelávania a prípravy a na jeho výstupe.

V rámci projektu budú realizované nasledovné aktivity

•	Zriadiť samostatné odborné pracovisko, vybaviť ho modernou a výkonnou technikou a technológiou 
•	Personálne zabezpečiť pracovisko
•	Pripraviť projekty monitorovaní a meraní 
•	Realizovať meranie a monitorovanie 
•	Štatistické spracovanie výsledkov a analýzy - odborní pracovníci zapojení do projektu - interní a  externí (mzdy a dohody o vykonaní práce).

Tvorba, rozvoj a implementácia otvoreného systému celoživotného vzdelávania v SR pre trh práce
Hlavný cieľ projektu je tvorba politiky a systému celoživotného vzdelávania a vybudovanie celoslovenskej špecializovanej štruktúry na jej implementáciu. 
V rámci projektu budú realizované nasledovné úlohy:
-	Vytvoriť a zaviesť všeobecne záväzný systém monitorovania , prieskumu a dizajnu vzdelávacích potrieb, odvodený od technológií aplikovaných v jednotlivých sektoroch ekonomiky, umožňujúci paralelné zavádzanie aktuálneho odborného a ďalšieho vzdelávania 
-	Vytvoriť a zaviesť systém riadenia kvality a certifikácie vzdelávacích ustanovizní a programov ďalšieho vzdelávania, založený na overiteľných kvantitatívnych a kvalitatívnych ukazovateľoch, so zachovaním potrebnej flexibility 
-	Vytvoriť a zaviesť vzájomnú horizontálnu a vertikálnu prestupnosť systému ďalšieho vzdelávania s formálnym systémom vzdelávania pomocou zavedenia kreditov, s využitím aktívnej participácie sociálnych partnerov s cieľom zvýšiť adaptabilitu pracovnej sily 
-	Vytvoriť a zaviesť systém financovania ďalšieho a celoživotného vzdelávania